smcproject/ml-wiki-sentences huggingface dataset:
ഷാറ്റോയുടെ പരിശ്രമങ്ങൾ വിഫലമാക്കിക്കൊണ്ട്, ഏതാനും വർഷങ്ങൾക്കുള്ളിൽ അദ്ദേഹത്തിൻറെ വായ്പാ കുടിശ്ശികയ്ക്കു പകരമായി ഈ ദ്വീപ് ലിക്ക് എസ്റ്റേറ്റിലേക്ക് തിരിച്ചെത്തി.
1910 കാലഘട്ടത്തിൽ കാസിനോ നിർമ്മാണത്തിനു മുമ്പുള്ള അവലോൺ ബേ.
1891 ൽ ഫിനിയാസ് ബാനിങ്ങിൻറെ പുത്രൻമാർ ഈ ദ്വീപ് ലിക്ക് എസ്റ്റേറ്റിൽനിന്ന് ഏറ്റെടുക്കുകയും അത് ഒരു റിസോർട്ട് ആയി വികസിപ്പിക്കുന്നതിനായി അവർ സാന്ത കാറ്റലോനിയ ഐലൻറ് കമ്പനി സ്ഥാപിക്കുകയും ചെയ്തു.
അവലോണിനെ ഒരു റിസോർട്ട് സമൂഹമായി പരിവർത്തനം ചെയ്യുന്നതിനുളള്ള ഷാറ്റോയുടെ സ്വപ്നം ബാനിങ്ങ് സഹോദരന്മാരാൽ നിറവേറ്റപ്പെട്ടു.
അവർ നഗരമദ്ധ്യത്തിൽ ഒരു ഡാൻസ് പവലിയൻ നിർമ്മിക്കുകയും, ഹോട്ടൽ മെട്രോപോളിനും ആവിക്കപ്പൽ തുറമുഖത്തിനും കൂട്ടിച്ചേർക്കലുകൾ നടത്തുകയും ഒരു അക്വേറിയം നിർമ്മിക്കുകയും, ഒരു തീർത്ഥാടക ക്ലബ് (പുരുഷന്മാർക്കു മാത്രമുള്ള ഒരു ചൂതാട്ട ക്ലബ്) സ്ഥാപിക്കുകയും ചെയ്തു.
ഹോട്ടൽ സെയിൻറ് കാതറീൻ എന്ന പേരിൽ ഒരു പുതിയ ഹോട്ടൽ നിർമ്മിക്കുന്നതിനെക്കുറിച്ച് ബാനിങ് സഹോദരന്മാർ ആലോചിച്ചിരുന്ന സമയം, 1915 നവംബർ 29 നുണ്ടായ ഒരു വലിയ തീപ്പിടുത്തത്തിൽ അവലോണിലെ പാതിയോളം കെട്ടിടങ്ങൾ കത്തിയമർന്നതോടെ അവരുടെ പരിശ്രമങ്ങൾ വിഫലമായിത്തീർന്നു.
കത്തി നശിച്ചവയിൽ ആറ് ഹോട്ടലുകളും നിരവധി ക്ലബ്ബുകളും ഉൾപ്പെട്ടിരുന്നു.
1919 ൽ, തീപ്പിടുത്തത്തോടനുബന്ധമായുള്ള കടങ്ങളും ഒന്നാം ലോകമഹായുദ്ധ കാലത്തുണ്ടായ ടൂറിസത്തിൻറെ പൊതുവായ കുറവും നിമിത്തം ദ്വീപിൻറെ ഓഹരികൾ വിൽക്കാൻ ബാനിംഗ്സ് സഹോദരന്മാർ നിർബന്ധിതരായി.
അവലോൺ സ്ഥിതിചെയ്യുന്നത് സാന്ത ബാർബറ ദ്വീപിൽ, ലോസ് ആഞ്ചലസ് ഹാർബർ കടൽഭിത്തിയ്ക്ക് ഏകദേശം 22 മൈൽ (35 കിലോമീറ്റർ) തെക്കും തെക്കുപടിഞ്ഞാറുമായാണ്.
കാലിഫോർണിയയിലെ ആകെയുള്ള എട്ട് ചാനൽ ദ്വീപുകളിലൊന്നിൽ സ്ഥിതിചെയ്യുന്ന സംയോജിപ്പിക്കപ്പെട്ട ഏക നഗരം ഇതു മാത്രമാണ്.
കറ്റാലീന ദ്വീപിലെ ഇതിൻറെ സ്ഥാനം കാരണം, ലോസ് ഏഞ്ചൽസ് കൗണ്ടിയിലെ ഏറ്റവും തെക്കുള്ള നഗരമാണിത്.
ഐക്യനാടുകളുടെ സെൻസസ് ബ്യൂറോയുടെ കണക്കുപ്രകാരം, ഈ നഗരത്തിൻറെ ആകെ വിസ്തൃതിയിൽ 2.9 ചതുരശ്രമൈൽ (8 കിമീ 2 ) കരഭൂമിയും 58,975 ചതുരശ്ര അടി (5,479 m 2 ) ജലവുമാണ്.
അവലോണിൽ വർഷം മുഴുവൻ ഊഷ്മളമായ ചൂടുള്ള വളരെ മിതമായ ഉഷ്ണമേഖലാ കാലാവസ്ഥയാണ് അനുഭവപ്പെടാറുള്ളത്.1909 മുതൽ 1988 വരെ അവലോൺ പ്ലഷർ പയറിൽ നാഷണൽ വെതർ സർവീസ്, ഒരു സഹകരണ സ്റ്റേഷൻ നിലനിർത്തി വന്നിരുന്നു.
ഇവിടുത്തെ ജനുവരി മാസത്തെ ശരാശരി താപനില 64.6 ° F (18.1 ° C) ഉം കുറഞ്ഞത് 49.3 ° F (9.6 ° C) ഉം ആഗസ്റ്റ് മാസത്തെ ശരാശരി താപനില 75.4 ° F (24.1 ° C) ഉം കുറഞ്ഞത് 64.1 ° F (17.8 ° C).
ഉം ആയിരിക്കും.
ഇവിടെ ഏറ്റവും ഉയർന്ന താപനില രേഖപ്പെടുത്തിയത് 1963 സെപ്റ്റംബർ 28 ന്, 104 °F (40 °C) ആണ്, രേഖപ്പെടുത്തിയ ഏറ്റവും താഴ്ന്ന താപനില 1973 ജനുവരി 2 ന് 29 °F (−2 °C) ആണ്.
Avalon, California (Avalon Pleasure Pier) പ്രദേശത്തെ കാലാവസ്ഥ മാസം ജനു ഫെബ്രു മാർ ഏപ്രി മേയ് ജൂൺ ജൂലൈ ഓഗ സെപ് ഒക് നവം ഡിസം വർഷം റെക്കോർഡ് കൂടിയ °F (°C) 87 (31) 83 (28) 87 (31) 90 (32) 90 (32) 97 (36) 89 (32) 90 (32) 104 (40) 95 (35) 89 (32) 85 (29) 104 (40) ശരാശരി കൂടിയ °F (°C) 64.6 (18.1) 64.2 (17.9) 65.3 (18.5) 67.6 (19.8) 69.2 (20.7) 71.1 (21.7) 74.0 (23.3) 75.4 (24.1) 75.0 (23.9) 72.7 (22.6) 68.2 (20.1) 64.7 (18.2) 69.3 (20.7) ശരാശരി താഴ്ന്ന °F (°C) 49.3 (9.6) 50.3 (10.2) 51.8 (11) 53.9 (12.2) 56.8 (13.8) 59.5 (15.3) 62.2 (16.8) 64.1 (17.8) 63.1 (17.3) 59.1 (15.1) 53.0 (11.7) 49.3 (9.6) 56.0 (13.3) താഴ്ന്ന റെക്കോർഡ് °F (°C) 29 (−2) 32 (0) 37 (3) 37 (3) 32 (0) 36 (2) 45 (7) 45 (7) 41 (5) 37 (3) 37 (3) 30 (−1) 29 (−2) മഴ/മഞ്ഞ് inches (mm) 2.76 (70.1) 2.51 (63.8) 2.36 (59.9) 0.61 (15.5) 0.12 (3) 0.01 (0.3) 0 (0) 0.09 (2.3) 0.28 (7.1) 0.22 (5.6) 1.10 (27.9) 1.82 (46.2) 11.88 (301.8) ഉറവിടം: http://www.wrcc.dri.edu അവലംബം ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑ ↑
അവളുടെ പ്രതികാരം
പി. വേണു സംവിധാനം ചെയ്ത് ശിവറാം നിർമ്മിച്ച 1979 ലെ ഇന്ത്യൻ മലയാള ചിത്രമാണ് അവളുടെ പ്രതികാരം .
ചിത്രത്തിൽ സത്താർ , കടുവാക്കുളം ആന്റണി , ആശാലത , പ്രവീണ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു.
ചിത്രത്തിന് എം കെ അർജുനന്റെ സംഗീതം നൽകി.
അഭിനേതാക്കൾ അശലത പ്രവീന സുധീർ സത്താർ കടുവാകുളം ആന്റണി നെല്ലിക്കോഡ് ഭാസ്‌കരൻ ടി പി മാധവൻ വിജയലളിത അവലംബം പുറംകണ്ണികൾ Avalude Prathikaram ഇന്റർനെറ്റ് മൂവി ഡാറ്റാബേസിൽ
അവശത
ശാരീരികാമോ, ബുദ്ധിപരമോ , മാനസികാമോ, വിവേകപരമോ, വികാരപരമോ , വികാസപരമോ ആയ 
കാര്യങ്ങളുടെ ഒറ്റക്കോ കൂട്ടായോ ഉള്ള പോരായ്മയാണ് അവശത (Disability).
ശാരീരിക ബുദ്ധിമുട്ടുകൾ, പ്രവർത്തന പോരായ്മകൾ, പങ്കാളിത്തത്തിനുള്ള തടസ്സങ്ങൾ എന്നിവയക്കെല്ലാം കൂടി പൊതുവേ അവശത എന്ന് പറയാം.
ശരീര ഘടനയിലോ പ്രവർത്തനത്തിലോ ഉള്ള പ്രശ്നങ്ങൾ, വ്യക്തിക്ക് നിർവഹിക്കാൻ പറ്റാത്ത പ്രവർത്തന ആവശ്യങ്ങൾ, പ്രവർത്തന തടസ്സങ്ങൾ, എന്നിവ പോലെ വ്യക്തിക്ക് ജീവത സന്ദർഭങ്ങളിൽ ഉണ്ടാകുന്ന പങ്കാളിത്തത്തിനുള്ള തടസ്സങ്ങൾ എല്ലാം തന്നെ ഇതിൽപ്പെടും.
അവശത എന്നത് ഒരു വ്യക്തിയുടെ ശരീരവും, ഗുണവിശേഷങ്ങളും, അവൻ ജീവിക്കുന്ന സമൂഹത്തിൽ പ്രതിഫലിക്കുന്ന സമ്മിശ്ര പ്രതിഭാസമാണ്.
--ലോകാരോഗ്യ സംഘടന.
പ്രശ്നത്തിന്റെ തീവ്രത
ലോകജനസംഖ്യയുടെ 15%, അതായത് ഒരു ബില്യൺ ആൾക്കാർക്ക് ഏതെങ്കിലും തരത്തിലുള്ള അവശത ഉണ്ട്.
ഇതിൽ, 110 മുതൽ 190 മില്യൺ ആൾക്കാർ കാര്യമായ അവശത അനുഭവിക്കുന്നവരാണ്.
പ്രായമായവരുടെ എണ്ണം കൂടുന്നതിനാലും, സ്ഥായി രോഗങ്ങളുടെ വർധനയാലും അവശതയുടെ നിരക്ക് മേലേക്കാണ്.
അവർക്ക് ആരോഗ്യ സേവനങ്ങൾ വേണ്ടത്ര ലഭ്യമാകുന്നതുമില്ല.
വിവിധ അവശതകൾ ശാരീരിക അവശത വിവേകപരമായ അവശത കാഴ്ച വൈകല്യം കേഴ്വി വൈകല്യം ഘ്രാണ വൈകല്യം സ്പർശന വൈകല്യം അസമുലിത വൈകല്യം ബുദ്ധി വൈകല്യം മാനസികരോഗ്യം വികാസ വൈകല്യം അവശതയുടെ സാമൂഹ്യശാസ്ത്രം
ഇമെൽഡാ മാർക്കോസ് ഇംഗ്ലീഷ് വിലാസം https://ml.wikipedia.org/wiki/Imelda_Marcos ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഫിലിപ്പീൻസിലെ ഏകാധിപതിയായിരുന്ന ഫെർഡിനൻഡ് മാർക്കോസിന്റെ ഭാര്യ.
`ഇരുമ്പ് ശലഭം' എന്ന് അറിയപ്പെട്ടു.
യു.എസ്. ബാങ്കുകളെ വഞ്ചിച്ചതിനും ഫിലിപ്പീൻസ് ദേശീയധനം ധൂർത്തടിച്ചതിനും കുറ്റം ചുമത്തപ്പെട്ടു.
1986 മുതൽ 1991 വരെ ഭർത്താവിനോടൊപ്പം രാജ്യഭ്രഷ്ടയായി യു.എസിൽ കഴിഞ്ഞു.
മാർക്കോസിന്റെ മരണശേഷം 1991-ൽ ഫിലിപ്പീൻസിലേക്കുമടങ്ങി.
1992 ൽ പ്രസിഡന്റ് സ്ഥാനത്തേക്ക് മത്സരിച്ചു  തോറ്റു.
1993-ൽ അഴിമതിയുടെ പേരിൽ 18-24 വർഷത്തേക്ക് തടവിന് ശിക്ഷിക്കപ്പെട്ടുവെങ്കിലും അപ്പീലിനുവേണ്ടി  ജാമ്യത്തിൽ സ്വതന്ത്രയായി.
1995-ൽ സ്വന്തം പ്രവിശ്യയായ ലെയ്റ്റിൽ നിന്നു പാർലമെന്റിലേക്കു ജയിച്ചു.
റെഫറൻസുകൾ ബിബ്ലിയോഗ്രഫി ബാഹ്യ ലിങ്കുകൾ The Martial Law Memorial Museum The Martial Law Chronicles Project
ഇമെറെതി ഇംഗ്ലീഷ് വിലാസം https://ml.wikipedia.org/wiki/Imereti
ജോർജിയയുടെ മധ്യത്തിൽ സ്ഥിതിചെയ്യുന്നതും അപ്പർ ജോർജിയയിലെ റിയോണി നദി വരെ വ്യാപിച്ചു കിടക്കുന്നതുമായ പ്രദേശമാണ് ഇമെറെതി - Imereti ( Georgian : იმერეთი ).
കുതായ്‌സി നഗരം , ബാഗ്ദാതി നഗരസഭ , വാനി നഗരസഭ, സെസ്റ്റാപോനി പട്ടണം , റ്റെർജോല നഗര സഭ, സാംട്രേഡിയ നഗരസഭ, സച്ച്‌ഖെരെ നഗരസഭ, ത്കിബുലി നഗരസഭ, ചിയാതുര നഗരസഭ, റ്റ്‌സ്ഖാൽറ്റുബോ മുൻസിപ്പാലിറ്റി, ഖാറഗൗലി നഗരസഭ, ഖോനി പട്ടണം എന്നിവ അടങ്ങിയതാണ് ഇമെറെതി റീജൺ.
പരമ്പരാഗതമായി ഇമെറെതി കാർഷിക പ്രദേശമാണ്.
മൾബറി , മുന്തിരി എന്നിവയാണ് ഇവിടത്തെ പ്രധാന കാർഷിക വിളകൾ.
സാംട്രേഡിയ , ചിയാതുര എന്നീ പ്രദേശങ്ങളിൽ മാംഗനീസ് ഉൽപാദനങ്ങളുടെ കേന്ദ്രങ്ങളാണ്.
ത്കിബുലി പ്രദേശം കൽക്കരി ഖനന കേന്ദ്രമാണ്.
സെസ്റ്റാഫോനി ലോഹ നിർമ്മാണത്തിന് പ്രസിദ്ധമായ പ്രദേശമാണ്.
800,000 ഓളം വരുന്ന ഇമെറേത്യൻസ് സംസാരിക്കുന്നത് ജോർജിയൻ ഭാഷയുടെ വകഭേദമാണ്.
ക്ലാസിക്കൽ യുഗത്തിന്റെ അന്ത്യത്തിലും മധ്യ യുഗത്തിന്റെ ആദ്യത്തിലും പുരാതന പശ്ചിമ ജോർജിയൻ രാജവംശമായിരുന്ന ഇഗ്രിസി (ലാസിക)യുടെ ഭരണ പ്രദേശമായിരുന്നു ഇമെറെതി.
523 എഡിയിൽ ഇവിടത്തെ ഔദ്യോഗിക മതമെന്ന നിലയിൽ ക്രിസ്റ്റിയൻ രാജവായിരുന്നു ഇഗ്രിസിയിലേത്.
975- 1426 കാലയളവിൽ ഈ പ്രദേശം യുനൈറ്റ്ഡ് ജോർജിയൻ കിങ്ഡത്തിന്റെ ഭാഗമായി.
15ആം നൂറ്റാണ്ടിൽ ജോർജിയൻ രാജവംശത്തിന്റെ തകർച്ചയോടെ ഇമെറെതി ഒരു സ്വതന്ത്ര രാജ്യമായി.
17, 18 നൂറ്റാണ്ടുകളിൽ ഇമെറെതി കിങ്ഡം തുർക്കിയുടെ പടയോട്ടത്തിന് വിധേയമായി.
1810 വരെ ഓട്ടോമൻ സാമ്രാജ്യത്തിന്റെ കീഴിലായിരുന്നു ഇമെറെതി.
പിന്നീട് റഷ്യൻ സാമ്രാജ്യത്തിന്റെ അധീനതയിലായി.
ഇമെറെതിയുടെ അവസാനത്തെ രാജാവ് സോളമൻ രണ്ടാമനായിരുന്നു, 1789 മുതൽ 1810വരെ ആയിരുന്നു അദ്ദേഹത്തിന്റെ ഭരണകാലം.
1918 മുതൽ 1921 വരെ ഇമെറെതി സ്വതന്ത്ര ഡെമോക്രാറ്റിക്  റിപ്പബ്ലിക് ഓഫ് ജോർജിയയുടെ ഭാഗമായിരുന്നു.
സോവിയറ്റ് റഷ്യയുടെ അധിനിവേഷ കാലത്ത്, 1922 മുതൽ 1936 വരെ ഈ പ്രദേശം, ഇന്നത്തെ അർമീനിയ , അസർബെയ്ജാൻ , ജോർജിയ എന്നിവ അടങ്ങിയ ട്രാൻസ് കോക്കേഷ്യൻ സോഷ്യലിസ്റ്റ് ഫെഡറേറ്റീവ് സോവിയറ്റ് റിപ്പബ്ലിക് എന്ന ഭരണ പ്രദേശത്തിന്റെ ഭാഗമായി.
ഇമേജ് പ്രൊസസ്സിങ്ങ് ഇംഗ്ലീഷ് വിലാസം https://ml.wikipedia.org/wiki/Image_Processing
കമ്പ്യൂട്ടറുപയോഗിച്ച്‌ ഫോട്ടോഗ്രാഫുകൾ പ്രോസസ് ചെയ്യുന്ന രീതിയെയാണ് ഇമേജ് പ്രൊസസ്സിങ്ങ് എന്ന് പറയുന്നത്.
ഇമേജ് പ്രൊസസ്സിങ്ങിനു ശേഷം ലഭിക്കുന്ന ഫലം ഒന്നുകിൽ മറ്റൊരു ഇമേജ് ആയിരിക്കാം അല്ലെങ്കിൽ ഇമേജിനെക്കുറിച്ചുള്ള വിശേഷണമായിരിക്കും.
ഭൂരിഭാഗം ഇമേജ് പ്രൊസസ്സിങ്ങ് സങ്കേതങ്ങളും ഇമേജിനെ ഒരു ദ്വിമാന മാത്രമായ വിവരമായി കാണുന്നു.
ഇമേജ് പ്രൊസസ്സിങ്ങ് പ്രാവർത്തികമാക്കാൻ വലിയ വേഗത്തിൽ ഉള്ള കമ്പൂട്ടർ പ്രൊസസ്സിങ്ങ് സങ്കേതങ്ങളും വലിയ വിവര സംഭരണ ശേഷിയും അത്യാവശ്യമാണ്.
ഒരു ചിത്രത്തിൻറെ അടിസ്ഥാന ഘടകങ്ങളായ പിക്സലുകളുടെ മൂല്യമാണ് ചിത്രത്തിൻറെ നിറം, തെളിച്ചം തുടങ്ങിയവ  നിശ്ചയിക്കുന്നത്.
പൂജ്യം കറുപ്പിനെയും പരമാവധി മൂല്യം (സാധാരണ ഗതിയ്ക്ക് 256)  വെളുപ്പിനെയും സൂചിപ്പിക്കുന്നു.
കറുപ്പിനും  വെളുപ്പിനും ഇടയിലുള്ള മൂല്യങ്ങളുടെ എണ്ണത്തെ ഗ്രേസ്കെയിൽ എന്ന് വിശേഷിപ്പിക്കുന്നു.
ആകെ പിക്സലുകളുടെ എണ്ണമാണ് ഒരു ചിത്രത്തിൻറെ റെസോലുഷ്യൻ തീരുമാനിക്കുന്നത്.
ചിത്രങ്ങളെ പകർത്തുവാൻ ഉപയോഗിക്കുന്ന യന്ത്രങ്ങളുടെ പിഴവുകൾ മൂലം പലപ്പോഴും ചിത്രങ്ങളിലെ പിക്സൽ മൂല്യങ്ങളിൽ അപാകത ഉണ്ടാകാറുണ്ട്.
ഇവ ഒച്ച അല്ലെങ്കിൽ നോയിസ് എന്ന്  അറിയപ്പെടുന്നു.
സർവസാധാരണമായി കാണപ്പെടുന്ന ഗൌസ്സ്യൻ ഒച്ച മുതൽ ചിത്രത്തിൽ അങ്ങിങ്ങായ്‌ കുത്തുകൾ ഉള്ള പ്രതീതി ജനിപ്പിക്കുന്ന സാൾട്ട് ആൻഡ്‌ പെപ്പർ ഒച്ച വരെ ഈ ഗണത്തിൽപ്പെടുന്നു.
ഒച്ചയെ ഒഴിവാക്കുവാനും ചിത്രനിലവാരം മെച്ചപ്പെടുത്താനും പല തരത്തിലുള്ള അരിപ്പകൾ (ഫിൽറ്റർകൾ) ഉപയോഗിക്കാൻ സാധിക്കും.
ഇവയിൽ ചിലത് പിക്സൽ മൂല്യങ്ങളെ അടിസ്ഥാനമാക്കിയുള്ളതും, ചിലത് ആവർത്തി (ഫ്രെക്വെന്സി) മാനത്തിൽ ഉള്ളവയുമാണ്.
ഈ അരിപ്പകൾ ഉപയോഗിച്ച് ചിത്രങ്ങളെ പല രീതിയിൽ പ്രോസെസ്സ് ചെയ്യാൻ സാധിക്കും.
നിറങ്ങളെ പ്രതിനിധാനം ചെയ്യാൻ ഓരോ പിക്സലിനും മൂന്ന് വ്യത്യസ്ത മൂല്യങ്ങൾ ആവശ്യമാണ്.
പിൽക്കാലത്ത് ചുവപ്പ്, നീല,  മഞ്ഞ എന്നീ പ്രാഥമിക നിറങ്ങളുടെ അടിസ്ഥാനത്തിലാണ്  ത്രിമാന നിറ മൂല്യങ്ങൾ രേഖപ്പെടുത്തിയിരുന്നത്.
ഇന്ന്  സയൻ, മജന്ത, കറുപ്പ്, മഞ്ഞ എന്നിവയെയാണ് ത്രിമാന നിറ മൂല്യങ്ങളെ പ്രതിനിധീകരിക്കുവാൻ ഉപയോഗിക്കുന്നത്.
ഇമേജ് പ്രോസെസ്സിങ്ങിലെ മറ്റ് പ്രമുഖ മേഖലകൾ കംപ്രെഷൻ (ചുരുക്കൽ), സെഗ്മെൻറെഷൻ (പിളർക്കൽ), വസ്തുക്കളെ തിരിച്ചറിയൽ എന്നിവയാണ്.
കമ്പ്യൂട്ടർ വിഷൻ എന്ന നൂതന സാങ്കേതിക വിദ്യയോടുള്ള സാമ്യത ഇമേജ് പ്രോസെസ്സിങ്ങിനെ കൃത്രിമ ബുദ്ധിയുടെ വികസനത്തിൻറെ നെടുംതൂണുകളിൽ ഒന്നാക്കുന്നു.
ഇമാൻപ, നോർത്തേൺ ടെറിട്ടറി ഇംഗ്ലീഷ് വിലാസം https://ml.wikipedia.org/wiki/Imanpa,_Northern_Territory
ഓസ്ട്രേലിയയിലെ നോർത്തേൺ ടെറിട്ടറിയിൽ സ്ഥിതി ചെയ്യുന്ന ഒരു കമ്മ്യൂണിറ്റി ആണ് ഇമാൻ‌പ കമ്മ്യൂണിറ്റി ( 25°07′S 132°35′E ﻿ / ﻿ 25.117°S 132.583°E ﻿ / -25.117; 132.583 ).
സ്റ്റുവർട്ട് ഹൈവേയ്ക്കും ഉലുരുവിനും (അയേഴ്സ് റോക്ക്) ഇടയിലുള്ള പ്രധാന റോഡായ ലാസെറ്റർ ഹൈവേയിൽ നിന്ന് ഏഴ് കിലോമീറ്റർ വടക്കായിട്ടാണ് ഇത് സ്ഥിതിചെയ്യുന്നത്.
ഉലുരുവിന് 160 കിലോമീറ്റർ കിഴക്കും ആലീസ് സ്പ്രിംഗ്സിന് 200 കിലോമീറ്റർ തെക്കുപടിഞ്ഞാറുമായി ഇമാൻ‌പ സ്ഥിതിചെയ്യുന്നു.
മൗണ്ട് എബനൈസർ റോഡ്‌ഹൗസിൽ നിന്ന് പതിനേഴ് കിലോമീറ്റർ അകലെയാണ് ഇതിൻറെ സ്ഥാനം.
അംഗാസ്ഡൗൺ‌സ് സ്റ്റേഷൻ / ഇൻ‌ഡിജെനസ് പ്രൊട്ടക്റ്റഡ് ഏരിയ എന്നിവയ്‌ക്കൊപ്പം കമ്മ്യൂണിറ്റിയുടെ ഉടമസ്ഥതയിലുള്ളതും പ്രവർത്തിപ്പിക്കുന്നതുമാണ് റോഡ്‌ഹൗസ്.
2006-ലെ സെൻസസ് പ്രകാരം ഇമാൻ‌പയുടെ ജനസംഖ്യ 149 ആയിരുന്നു.
ഇമിറ്റേഷൻ ഓഫ് ലൈഫ് ഇംഗ്ലീഷ് വിലാസം https://ml.wikipedia.org/wiki/Imitation_of_Life_(1959_film)
ഇമിറ്റേഷൻ ഓഫ് ലൈഫ് റോസ് ഹണ്ടറുടെ നിർമ്മാണത്തിൽ ഡഗ്ലസ് സിർക്ക് സംവിധാനം ചെയ്ത് യൂണിവേഴ്സൽ ഇന്റർനാഷണൽ പുറത്തിറക്കിയ 1959-ലെ ഒരു അമേരിക്കൻ നാടകീയ ചിത്രമാണ്.
ഡഗ്ലസ് സിർക്കിന്റെ അവസാന ഹോളിവുഡ് ചിത്രമായിരുന്ന ഇതിൽ വംശം, വർഗം, ലിംഗഭേദം എന്നീ വിഷയങ്ങളാണ് കൈകാര്യം ചെയ്തത്.
1933-ലെ ഫാനി ഹർസ്റ്റിന്റെ ഇതേ പേരിലുള്ള നോവലിന്റെ രണ്ടാമത്തെ ചലച്ചിത്രാവിഷ്കാരമാണ് ഇമിറ്റേഷൻ ഓഫ് ലൈഫ് .
ജോൺ എം. സ്റ്റാൾ സംവിധാനം ചെയ്ത ആദ്യത്തേത് 1934-ൽ പുറത്തിറങ്ങി.
ലാന ടേണർ , ജോൺ ഗാവിൻ തുടങ്ങിയ ചിത്രത്തിലെ മുൻനിര താരങ്ങളെ, കൂടാതെ സാന്ദ്ര ഡീ , ഡാൻ ഒ ഹെർലിഹി , സൂസൻ കോഹ്‌നർ , റോബർട്ട് ആൽഡ , ജുവാനിറ്റ മൂർ എന്നിവരും അഭിനയിച്ചു.
കോഹ്നറിനും മൂറിനും അവരുടെ പ്രകടനത്തിന് അക്കാദമി അവാർഡ് നോമിനേഷനുകൾ ലഭിച്ചു.
ഗോസ്പൽ സംഗീത താരം മഹലിയ ജാക്‌സൺ ചർച്ച് ഗായകസംഘത്തിന്റെ സോളോയിസ്റ്റായി പ്രത്യക്ഷപ്പെട്ടു.
ചിത്രത്തിൻറെ  സാംസ്കാരികമായും ചരിത്രപരമായും അല്ലെങ്കിൽ സൗന്ദര്യപരമായ പ്രാധാന്യവും കണക്കിലെടുത്ത് 2015-ൽ, യുണൈറ്റഡ് സ്റ്റേറ്റ്സ് ലൈബ്രറി ഓഫ് കോൺഗ്രസ് ഇമിറ്റേഷൻ ഓഫ് ലൈഫ് നാഷണൽ ഫിലിം രജിസ്ട്രിയിൽ സംരക്ഷണത്തിനായി  തിരഞ്ഞെടുത്തു.
ഇമിറ്റേഷൻ ഓഫ് ലൈഫിന്റെ 1934 ലെ യഥാർത്ഥ പതിപ്പ് 2005-ലും നാഷണൽ ഫിലിം രജിസ്ട്രിയിൽ ചേർത്തു.
അവലംബം ↑ ഇമിറ്റേഷൻ ഓഫ് ലൈഫ് at the American Film Institute Catalog ↑ ↑ ↑ "1959: Probable Domestic Take", Variety , 6 January 1960 p 34
ഇമിലി ജാസിർ ഇംഗ്ലീഷ് വിലാസം https://ml.wikipedia.org/wiki/Emily_Jacir Part of a series on Palestinians Demographics Definitions Palestine History Name People Diaspora Refugee camps Politics Previous Arab Higher Committee Depopulated villages All-Palestine Government PLO PFLP National Authority (PNA) ( political parties ) Current Fatah Hamas Islamic Jihad Politics of the Palestinian National Authority Governorates Cities Gaza Strip governance (Hamas) Governorates of the Gaza Strip National Council (PNC) Legislative Council (PLC) Flag Law Palestine West Bank Gaza Strip E. Jerusalem Religion / religious sites Christianity Islam Judaism Al-Aqsa Mosque Basilica of the Annunciation Cave of the Patriarchs Church of the Holy Sepulchre Church of the Nativity Dome of the Rock Great Mosque of Gaza Joseph's Tomb Lot's Tomb Nabi Samwil Rachel's Tomb Culture Art Cinema Costume and embroidery Cuisine Dabke (dance) Handicrafts Language Literature Music List of Palestinians ക സ തി
പലസ്തീനിയൻ കലാകാരിയും സിനിമാ നിർമ്മാതാവുമാണ് ഇമിലി ജാസിർ ( English : Emily Jacir ( അറബി : املي جاسر ‬ ).
സിനിമ, ഫോട്ടോഗ്രാഫി, ഇൻസ്റ്റലേഷൻ കല, അഭിനയം, വീഡിയോ, എഴുത്തി, ശബ്ദകല എന്നി മേഖലകളിലും കഴിവുതെളിയിച്ച വ്യക്തിയാണ്.
1972ൽ ബെത്‌ലഹേമിൽ ജനിച്ചു.
കുട്ടിക്കാലം സൗദി അറേബ്യയിൽ ചെലവയിച്ചു.
ഹൈസ്‌കൂൾ വിദ്യാഭ്യാസം നേടിയത് ഇറ്റലിയിൽ നിന്നാണ്.
അമേരിക്കയിലെ മെമ്ഫിസ് കോളേജ് ഓഫ് ആർടിൽ നിന്ന് ബിരുദ പഠനം പൂർത്തിയാക്കി.
ഇറ്റലിയിലെ റോമിലും ഫലസ്തീനിലെ റാമല്ലയിലുമായി ജീവിക്കുന്നു.
1994മുതൽ അമേരിക്ക, യൂറോപ്പ്, പശ്ചിമേഷ്യ എന്നിവിടങ്ങളിൽ പ്രദർശനങ്ങൾ നടത്തിവരുന്നു.
ലണ്ടൻ, ബെയ്‌റൂത്ത് റാമല്ല, ലോസ് ആഞ്ചൽസ്, ലിൻസ് എന്നിവിടങ്ങളിൽ തനിച്ച് പ്രദർശനങ്ങൾ നടത്തി.
ഇമേജ് ഫയൽ തരങ്ങൾ ഇംഗ്ലീഷ് വിലാസം https://ml.wikipedia.org/wiki/Image_file_formats
ഡിജിറ്റൽ ചിത്രങ്ങൾ സൂക്ഷിക്കാനും തരം തിരിക്കാനും ഉപയോഗിക്കുന്ന പ്രാമാണിക ഘടനാരൂപങ്ങളെയാണ് ഇമേജ് ഫയൽ രൂപങ്ങൾ എന്ന് വിളിക്കുന്നത്.
ഇവയിൽ പിക്സലുകളോ വെക്ടർ വിവരങ്ങളോ ആയിരിക്കും അടങ്ങിയിരിക്കുക.
നിരകളായി അടുക്കിയിരിക്കുന്ന പിക്സലുകളായിരിക്കും ഒരു ചിത്രത്തെ നിർവ്വചിക്കുന്നത്.
തെളിച്ചത്തിന്റെയും നിറത്തിന്റെയും മൂല്യമായിരിക്കും ഓരോ പിക്സലിലുമുള്ളത്.
ജെപെഗ് , പിഎൻജി , ജിഎഫ് എന്നിങ്ങനെ നിരവധി ഫോർമാറ്റുകൾ ഉപയോഗിക്കാനാകും.
2022 വരെയുള്ള മിക്ക ഫോർമാറ്റുകളും 3ഡി ചിത്രങ്ങളല്ല, 2ഡി ചിത്രങ്ങൾ സംഭരിക്കുന്നതിനുള്ളതായിരുന്നു.
പ്രധാന ഇമേജ് ഫയൽ തരങ്ങൾ റാസ്റ്റർ ഫയൽ തരങ്ങൾ സ്കോപ്പ് അനുസരിച്ച് ഇമേജ് ഫോർമാറ്റുകളുടെ വർഗ്ഗീകരണം ജെ പെഗ് (.jpg, .jpeg) എക്സിഫ് ടിഫ് (.tif, .tiff) പിഎൻജി (.png) ഗിഫ് (.gif) ബി.എം.പി (.bmp) പി.ജി.എഫ് (.pgf) പി.എസ്.ഡി (.psd) പി.എസ്.പി (.psp) വെക്ടർ ഫയൽ തരങ്ങൾ സി. ജി. എം എസ്. വി. ജി ഗർബർ ക്സാർ
ഇമിറ്റേഷൻ ഓഫ് ക്രൈസ്റ്റ് ഇംഗ്ലീഷ് വിലാസം https://ml.wikipedia.org/wiki/The_Imitation_of_Christ_(book) ഇമിറ്റേഷൻ ഓഫ് ക്രൈസ്റ്റിന്റെ കൈയെഴുത്തുപ്രതി.
പതിനഞ്ചാം നൂറ്റാണ്ടിൽ തോമസ് അക്കെമ്പിസ് ലത്തീനിൽ എഴുതിയ പ്രഖ്യാത ക്രൈസ്തവ ധ്യാനാത്മക ഗ്രന്ഥം.
ഈ ഗ്രന്ഥത്തെ ആദ്ധ്യാത്മിക ജീവിതത്തിൽ അനേകർ വഴികാട്ടിയായി എടുക്കുന്നു.
ഭൗതികലോകത്തിന്റെ മായകളിൽ നിന്ന് ഒഴിഞ്ഞ് ക്രിസ്തുവിനെ മാതൃകയാക്കി ദൈവോത്മുഖമായി ജീവിക്കാനാണ് ഇതിന്റെ ഉത്‍ബോധനം.
ഇഹലോകത്തോട് മുഖം തിരിഞ്ഞു നിൽക്കുന്നതിന്റെ പേരിൽ ഇമിറ്റേഷൻ വിമർശിക്കപ്പെട്ടിട്ടുണ്ടെങ്കിലും ലളിതമായ ഭാഷയിൽ ഹൃദയത്തോട് സംവദിക്കുന്ന രീതിയിൽ എഴുതപ്പെട്ടിരിക്കുന്ന ഈ ഗ്രന്ഥത്തിനു തുല്യമായി ആദ്ധ്യാത്മിക സാഹിത്യത്തിൽ അധികം കൃതികൾ ഇല്ല .
നാലു ഭാഗങ്ങളായി വിഭജിക്കപ്പെട്ടിരിക്കുന്ന ഈ കൃതിയുടെ ഒന്നാം ഭാഗം ആത്മീയജീവിതതത്തെ സഹായിക്കുന്ന ചിന്തകളാണെങ്കിൽ രണ്ടാം ഭാഗത്തിന്റെ വിഷയം ആന്തരികജീവിതമാണ്.
മൂന്നാം ഭാഗം ആന്തരിക സാന്ത്വനങ്ങളെക്കുറിച്ചാണ്.
വിശുദ്ധ കുർബ്ബാനയെ സംബന്ധിക്കുന്ന നാലാം ഭാഗം ദിവ്യസംയോഗ (Holy Communion)ത്തിനുള്ള ക്ഷണമാണ്.
രണ്ടാം പുസ്തകം മൂന്നാം അദ്ധ്യായത്തിന്റെ ഈ തുടക്കം, ഗ്രന്ഥത്തിന്റെ പൊതുസ്വഭാവം വ്യകതമാക്കും:-
"രണ്ടു ചിറകുകൾ മനുഷ്യനെ ലൗകിക വസ്തുക്കളിൽ നിന്നുയർത്തുന്നു - ഏകാഗ്രതയും പരിശുദ്ധിയും.  ഏകാഗ്രത നിയോഗത്തിലും പരിശുദ്ധി സ്നേഹത്തിലുമാണുണ്ടായിരിക്കേണ്ടത്.  ഏകാഗ്രത ഈശ്വരനെ ലക്ഷീകരിക്കുന്നു.  പരിശുദ്ധി അദ്ദേഹത്തെ ആശ്ലേഷിച്ചാസ്വദിക്കുന്നു.  ക്രമരഹിതമായ സ്നേഹബന്ധങ്ങളിൽ പെടാതിരുന്നാൽ സൽകർമ്മം നിനക്ക് പ്രതിബന്ധമാവുകയില്ല.  ഈശ്വരന്റെ അഭിമതവും അയൽ‌വാസികളുടെ നന്മയുമല്ലതെ മറ്റു യാതൊന്നും ഉദ്ദേശിക്കയും ആരായുകയും ചെയ്യുന്നില്ലെങ്കിൽ ആന്തരമായ സ്വാതന്ത്ര്യം നീ ആസ്വദിക്കും.  നിന്റെ ഹൃദയം നിർ‌വ്യാജവും സരളവുമാണെങ്കിൽ, ഓരോ സൃഷ്ടിയും നിനക്കു ജീവിതദർപ്പണവും ദിവ്യജ്ഞാനം അടങ്ങിയ ഗ്രന്ഥവുമായിരിക്കും.  ഈശ്വരന്റെ നന്മയെ പ്രതിബിംബിക്കാതിരിക്കത്തക്കവണ്ണം അത്ര നിന്ദ്യവും നിസ്സാരവുമായ യാതൊരു സൃഷ്ടിയുമില്ല" ( മയ്യനാട്ട് ജോണിന്റെ മലയാളം പരിഭാഷയിൽ നിന്ന് ).
പ്രമുഖ മലയാള വിമർശകനായ കെ.പി. അപ്പൻ ഇമിറ്റേഷനെ മിന്നുന്ന വാക്കുകളിൽ ഇങ്ങനെ പുകഴ്ത്തിയിരിക്കുന്നു:-
"അത് മതത്തിന്റെ ചട്ടക്കൂട്ടിലേക്ക് വായനക്കാരെ പിടിച്ചെടുക്കുന്നില്ല.  ആദ്ധ്യാത്മികമായ ഒരുതരം സ്വാതന്ത്ര്യമാണ് ഈ പുസ്തകം നൽകുന്നത്.  നമ്മുടെ ജീവിതം നമ്മുടെ സ്വന്തമാണെന്നുതന്നെ ഈ പുസ്തകം നമ്മെ വിശ്വസിപ്പിക്കുന്നു.  അതോടൊപ്പം നമ്മിൽത്തന്നെ പുതുതായി ജനിക്കാൻ ഇതു നമ്മെ പ്രേരിപ്പിക്കുന്നു.  സ്വയം വിശുദ്ധരാകാനുള്ള ആലോചന ഈ പുസ്തകം നമുക്കു തരുന്നു.  വിശുദ്ധിയുടെ ആലയത്തിൽ ദീർഘകാലം വസിക്കാനുള്ള സ്വപ്നമെങ്കിലും ഇതിലെ വചനങ്ങൾ നമ്മിൽ ഉണ്ടാക്കുന്നു".
മലയാളത്തിൽ ഇമിറ്റേഷന് ഒട്ടേറെ പരിഭാഷകൾ ഉണ്ടായിട്ടുണ്ട്.
മയ്യനാട്ട്  ഏ ജോണിന്റെ ക്രിസ്തുദേവാനുകരണം എന്ന പേരിലുള്ള പരിഭാഷ വളരെ വിശിഷ്ടമാണ് എന്നു പലരും കരുതുന്നു .
ക്രിസ്ത്വനുകരണം, ക്രിസ്താനുകരണം എന്നീ പേരുകളിലും മലയാളം പരിഭാഷകൾ ഇതിന് ഉണ്ടായിട്ടുണ്ട്.
അവലംബം ↑ http://www.leaderu.com/cyber/books/imitation/imitation.html ↑ കെ.പി. അപ്പൻ: ബൈബിൾ വെളിച്ചത്തിന്റെ കവചം എന്ന പുസ്തകത്തിലെ പാറയെ തകർക്കുന്ന ചുറ്റിക എന്ന ലേഖനത്തിൽ നിന്ന്
എമിറേറ്റ്സ് ഇംഗ്ലീഷ് വിലാസം https://ml.wikipedia.org/wiki/Emirates_Airline
ഐക്യ അറബ് എമിറേറ്റുകളിലെ ദുബൈ ആസ്ഥാനമാക്കി പ്രവർത്തിക്കുന്ന വിമാന കമ്പനിയാണ്‌ എമിറേറ്റ്സ് (അറബി: طيران الإماراتTayarān al-Imārāt - തയ്യറാൻ അൽ ഇമറാത്ത് .
ഇത് മദ്ധ്യപൂർവേഷ്യയിലെ ഏറ്റവും വലിയ വിമാന കമ്പനിയാണ്.
ജൂലൈ-2012 സ്ഥിതി അനുസരിച്ച് എമിറേറ്റ്സ് 74 രാജ്യങ്ങളിലെ 124 നഗരങ്ങളിലേക്ക് ആഴ്ചയിൽ മൊത്തമായി 2500 സർവീസുകൾ നടത്തുന്നുണ്ട്.
എമിറേറ്റ്സിന്റെ ഉടമസ്ഥത വഹിക്കുന്ന എമിറേറ്റ്സ് ഗ്രൂപ്പിൽ അമ്പതിലേറെ ബ്രാൻഡുകൾ വഹിക്കുന്ന വ്യത്യസ്ത കമ്പനികളിൽ അറുപത്തിരണ്ടായിരത്തോളം പേർ ജോലി ചെയ്യുന്നുണ്ട്.
2011 - 2012 സാമ്പത്തിക വർഷത്തിലെ എമിറേറ്റ്സ് എയർലൈനിന്റെ മാത്രം വരുമാനം 87,201 കോടി രൂപയാണ്.
1985 ഒക്ടോബർ ഇരുപത്തഞ്ചാം തീയതിയാണ് എമിറേറ്റ്സ് അതിന്റെ ആദ്യത്തെ സർവീസ് തുടങ്ങുന്നത്.
ദുബൈയിൽ നിന്ന് മുംബൈ , ദില്ലി , കറാച്ചി എന്നീ നഗരങ്ങളിലോട്ട് സർവീസുകൾ ഉണ്ടായിരുന്നു.
അന്ന് എമിറേറ്റ്സ് ഫ്ലീറ്റിൽ ആകെ നാല് വിമാനങ്ങളാണ് ഉണ്ടായിരുന്നത്.
ദുബൈ ക്രൗൺ പ്രിൻസ് ഹിസ് ഹൈനസ്സ് ഷൈക് മുഹമ്മദ് ബിൻ റാഷിദ് നൽകിയ രണ്ട് ബോയിങ്ങ് 727 വിമാനങ്ങളും പാകിസ്താൻ ഇന്റർനാഷനൽ എയർലൈനിൽ നിന്നു വെറ്റ് ലീസ് വാടകക്കെടുത്ത (wet lease) രണ്ടു വിമാനങ്ങളും (ഒരു ബോയിങ്ങ് 737–300 ഉം  ഒരു എയർബസ് 300B4-200 ഉം).
വെറ്റ് ലീസ് വാടക എന്നു പറഞ്ഞാൽ വിമാനം, ക്രൂ, ഇൻഷൂറൻസ്, മെയിന്റനൻസ് (aircraft, crew, insurance, maintenance) എല്ലാം ഉടമസ്ഥ കമ്പനിയുടെയും, ഫ്ലൈറ്റ് നമ്പർ മാത്രം വാടകക്കാരന്റെയുമായിരിക്കും.
ആദ്യത്തെ വർഷം തന്നെ എമിറേറ്റ്സ് 260,000 യാത്രക്കാരെയും, 10,000 ടൺ ചരക്കും വഹിച്ചു ലാഭകരമായി പ്രവർത്തിച്ചു തുടങ്ങി.
അന്ന് എമിറേറ്റ്സിന്റെ സാരഥ്യം വഹിച്ചിരുന്നത് ബി.ഓ.ഏ.
സി യിലും (BOAC) , ബ്രിട്ടീഷ എയർവേസിലും കൂടി 25 വർഷത്തെ പ്രവർത്തന പരിചയമുള്ള സർ മോറിസ് ഫ്ലാനഗൻ ആയിരുന്നു.
2010 ലെ എലിസബത്ത് രാജ്ഞിയുടെ പിറന്നാൾ ബഹുമതി ലിസ്റ്റിൽ ഇദ്ദേഹത്തിന് നൈറ്റ് കമാണ്ടർ ഒഫ് ദി ഓർഡർ ഒഫ് ദി ബ്രിട്ടീഷ് എമ്പയർ (KBE - Knight Commander of the Order of the British Empire) ബഹുമതി നൽകുകയുണ്ടായി.
വ്യോമയാന വ്യവസായത്തിന് ഇദ്ദേഹം നൽകിയ അമൂല്യമായ സേവനങ്ങൾ പരിഗണിച്ചാണ് ഇദ്ദേഹത്തിന് സർ(knighthood) പദവി നൽകിയത്.
ആ വർഷമാണ് എമിറേറ്റ്സിന്റെ ഭാവി സി.ഇ.
ഓ HH ഷൈക് അഹമ്മദ് ബിൻ സഈദ് അൽ മക്തൂം ബോർഡ് ചെയർമാൻ ആയി സ്ഥാനമേറ്റത്.
1986 ആയപ്പോൾ കൊളംബോ , ഢാക്ക , അമ്മാൻ , കെയ്റോ എന്നീ നഗരങ്ങളിലേക്ക് കൂടി സർവീസ് തുടങ്ങി.
ആ ഒരു വർഷം മാത്രം എമിറേറ്റ്സിന്റെ ചരിത്രത്തിൽ ആദ്യവും അവസാനവുമായി കണക്കുകൾ നഷ്ടം കാണിച്ചു.
ഇൻഫ്രാസ്റ്റ്രക്ചർ വികസിപ്പിക്കാൻ പണം മുടക്കിയത് കാരണമാണ് ആ വർഷം ചെലവ് വരവിനെക്കാൾ കൂടിയത്.
1987 ജൂലൈ മൂന്നാം തീയതി എമിറേറ്റ്സ് വാങ്ങിയ ആദ്യ വിമാനമായ എയർബസ് A310-304 ഏറ്റുവാങ്ങി.
ആ വർഷം തന്നെ ലണ്ടൻ , ഇസ്താംബുൾ , ഫ്രാങ്ക്ഫർട്, മാലി എന്നീ നഗരങ്ങളിലേക്കുള്ള സർവീസ് തുടങ്ങാനുള്ള അനുമതി ലഭിച്ചു.
1988-ൽ ഡമാസ്കസിലേക്ക് സർവീസ് തുടങ്ങി.
ഇതോടെ എമിറേറ്റ്സ് ശൃംഗലയിൽ പന്ത്രണ്ട് നഗരങ്ങളായി.
1989-ൽ സിംഗപ്പൂർ , മനില , ബാങ്കോക്ക് എന്നീ നഗരങ്ങളിലേക്ക് സർവീസ് തുടങ്ങി.
1990 സിംഗപ്പൂറിലെ ഏസിയൻ വ്യോമയാന എക്സിബിഷനിൽ (Asean Aerospace Exhibition) വച്ച് എമിറേറ്റ്സ് എയർബസുമായി മൂന്ന് A310-300 വിമാനങ്ങൾ വാങ്ങാൻ ഉള്ള കരാറിൽ ഒപ്പ് വയ്ക്കുന്നു.
മാഞ്ചസ്റ്ററിലേക്ക് സർവീസ് തുടങ്ങുന്നു.
ലോകത്തിൽ ഏറ്റവും കൂടുതൽ സർവീസുകൾ നടത്തുകയും, കൂടുതൽ യാത്രക്കാരെ വഹിക്കുകയും ചെയ്യുന്ന എമിറേറ്റ്‌സ് എയർവേസ് 2013-ലെ ലോക നമ്പർ വൺ എയർലൈൻ ആയി തിരഞ്ഞെടുക്കപ്പെട്ടു.
ഒരു എമിറേറ്റ്സ് എയർബസ് A300 എമിറേറ്റ്സ് ആദ്യമായി പ്രത്യേകമായി പണിയിപ്പിച്ചു വാങ്ങിയ എയർബസ് A310 ഉപയോഗത്തിലുള്ള വിമാനങ്ങൾ വിമാനം(മോഡൽ) ഉപയോഗത്തിൽ നിർമ്മാണത്തിൽ യാത്രക്കാർ പ്രത്യകത ഫസ്റ്റ് ക്ലാസ് ബിസിനസ്സ് ക്‌ളാസ് ഇക്കോണമി ക്ലാസ് ആകെ എയർ ബസ് എ350-900 — 50 പ്രഖ്യാപനം നടന്നില്ല 2023 ഉപയോഗത്തിൽ എത്തുമെന്ന് പ്രതീക്ഷിക്കുന്നു.
എയർ ബസ് എ380-800 114 8 14 76 399 489 ഏറ്റവും വലിയ ഉപയോക്താവ് 14 76 401 491 14 76 426 516 14 76 427 517 14 76 429 519 — 58 557 615 ബോയിങ്  777-200LR 10 — — 38 264 302 ഏറ്റവും വലിയ ഉപയോക്താവ് ബോയിങ് 777-300ER 130 — 8 42 304 354 8 42 306 356 8 42 310 360 6 42 306 354 — 42 386 428 ബോയിങ്  777X — 115 പ്രഖ്യാപനം നടന്നില്ല 2022 ഉപയോഗത്തിൽ എത്തുമെന്ന് പ്രതീക്ഷിക്കുന്നു.
ബോയിങ് 787-9 — 30 പ്രഖ്യാപനം നടന്നില്ല 2023 ഉപയോഗത്തിൽ എത്തുമെന്ന് പ്രതീക്ഷിക്കുന്നു.
ആകെ 254 203 എമിറേറ്റ്സ് എയർ ബസ് എ 380 ഉൾ‌വശം, എക്കണോമി ക്ലാസ് കാബിൻ അവലംബം
എമിനെ ഉർദുഗാൻ ഇംഗ്ലീഷ് വിലാസം https://ml.wikipedia.org/wiki/Emine_Erdo%C4%9Fan
തുർക്കി പ്രസിഡന്റ് റജബ് തയ്യിബ് ഉർദുഗാന്റെ ഭാര്യയാണ് എമിനെ ഉർദുഗാൻ ( Turkish : Emine Erdoğan ) ജീവചരിത്രം
1956 ഫെബ്രുവരി 16ന് ഇസ്തംബൂളിലെ ഉസ്‌കുദറിൽ ജനിച്ചു.
തുർക്കിയിലെ അറബ് വംശപരമ്പരയിൽ പെട്ടയാളാണ്.
തുർക്കിയുടെ തെക്കുകിഴക്കൻ പ്രവിശ്യയായ സിർടിൽ നിന്നുള്ളവരാണ് എമിനെയുടെ കുടുംബം .
അഞ്ചംഗ കുടുംബത്തിലെ ഏറ്റവും ഇളയ സന്തതിയാണ് എമിനെ.
മിത്ഹത് പാഷ അക്‌സം ആർട് സ്‌കൂളിൽ പഠിച്ചെങ്കിലും ബിരുദം പഠനത്തിന് മുൻ പഠനം നിർത്തി.
ഐഡിയലിസ്റ്റ് വിമൻസ് അസോസിയേഷനുമായി ചേർന്നു പ്രവർത്തിക്കുന്ന കാലത്ത് ഒരു സമ്മേളനത്തിൽ വെച്ചാണ് ത്വയ്യിബ് ഉർദുഗാനുമായി പരിചയമാകുന്നത്.
1978 ഫെബ്രുവരി നാലിനാണ് ത്വയ്യിബ് ഉർദുഗാനുമായുള്ള വിവാഹം .
അഹമ്മദ് ബുറാക് ഉർദുഗാൻ, സുമയ്യ, നെക്മിത്തിൻ ബിലാൽ, ഇസ്‌റ.
രാഷ്ട്രീയ ജീവിതം 2009 ഡിസംബർ എട്ടിന് വൈറ്റ്ഹൗസിലെ എല്ലോ ഓവൽ റൂമിൽ മിഷേൽ ഒബാമയുമായി കൂടിക്കാഴ്ച നടത്തുന്നു
2010 ഡിസംബർ ഏഴിന് പാകിസ്താൻ പ്രധാനമന്ത്രിയായിരുന്ന സയ്യിദ് യൂസഫ് റാസ ഗീലാനി പാകിസ്താനിലെ ഏറ്റവും ഉയർന്ന സിവിലിയൻ ബഹുമതിയായ നിഷാനെ പാകിസ്താൻ പുരസ്‌ക്കാരം സമ്മാനിച്ചു.
പാകിസ്താനിൽ ഉണ്ടായ പ്രളയത്തിൽ ഇരകളായ ജനങ്ങൾക്ക് നൽകിയ സേവനങ്ങൾ പരിഗണിച്ചാണ് പുരസ്‌കാരം നൽകിയത്.
എമണ്ടൻ ഇംഗ്ലീഷ് വിലാസം https://ml.wikipedia.org/wiki/SMS_Emden_(1908)
ഒന്നാം ലോകമഹായുദ്ധത്തിൽ പങ്കെടുത്ത ഇമ്പീരിയൽ ജെർമ്മൻ നേവിയുടെ യുദ്ധക്കപ്പലായിരുന്നു എംഡൻ അഥവാ എമണ്ടൻ .
യുദ്ധത്തിന്റെ ആരംഭ ഘട്ടത്തിൽ ഇന്ത്യൻ മഹാസമുദ്രത്തിൽ പാശ്ചാത്യ സഖ്യകക്ഷികളുടെ 13 കപ്പലുകളെ തകർക്കുകയോ, പിടിച്ചടക്കുകയോ ചെയ്തിട്ടുണ്ട്.
കൊക്കോസ് യുദ്ധത്തിൽ ശക്തമായ ബോംബാക്രമണം കാരണം തകർന്ന കപ്പൽ കരയിലേക്ക് അടുപ്പിക്കാൻ ക്യാപ്ടൻ തീരുമാനിക്കുകയായിരുന്നു.
ജർമ്മനിയിലെ എംഡൻ നഗരത്തിന്റെ പേര് നൽകപ്പെട്ടിരുന്ന ഈ യുദ്ധക്കപ്പൽ നീരാവി എൻജിൻ ഉപയോഗിക്കുന്ന ജർമ്മൻ യുദ്ധക്കപ്പലുകളുടെ ശ്രേണിയിലെ അവസാന കണ്ണിയായിരുന്നു.
കപ്പലിലെ പന്ത്രണ്ട് ബോയിലറുകൾക്ക് ഊർജ്ജം പകരാൻ കൽക്കരിയാണ് ഉപയോഗിച്ചിരുന്നത്.
1910 ഏപ്രിൽ 1-ാം തിയതി ജർമ്മനിയുടെ കീൽ നഗരത്തിലെ തുറമുഖത്തിൽ നിന്നും കിഴക്കോട്ടു പുറപ്പെട്ട എമണ്ടൻ കപ്പൽ ചെന്നൈ (അന്നത്തെ മദ്രാസ്) ഉൾപ്പെടെ പല സ്ഥലങ്ങളിൽ ആക്രമണം അഴിച്ചുവിട്ട് നാശനഷ്ടങ്ങളുണ്ടാക്കിയെങ്കിലും യാത്ര പുറപ്പെട്ട ശേഷം പിന്നീടൊരിക്കലും ജർമ്മനിയുടെ സമുദ്രാതിർത്തിയിൽ തിരിച്ചെത്തുകയുണ്ടായില്ല.
യുദ്ധരംഗത്ത് എമണ്ടൻ
1911 ജനുവരി മാസം ജർമ്മനിയുടെ കരോളിൻ ദ്വീപുകളിലെ വിഘടനവാദികളെ അമർച്ചചെയ്തുകൊണ്ടായിരുന്നു എമണ്ടന്റെ താണ്ഡവം തുടങ്ങിയത്.
റിബലുകളുടെ ശക്തികേന്ദ്രങ്ങളിലേക്ക് പീരങ്കിയുണ്ടകൾ ഉതിർത്ത് ശത്രുപക്ഷത്തെ തളർത്തിയ ശേഷമാണ് ജർമൻ നാവികർ എമണ്ടൻ കപ്പലിൽ നിന്നും കരയിലേക്കു ചെന്ന് റിബലുകളെ തുരത്തി ദ്വീപുകൾ തിരിച്ചുപിടിച്ചത്.
രണ്ടാം ചൈനീസ് വിപ്ലവകാലത്ത് യാങ്ങ് ത്സെ നദിക്കരയിലുള്ള വിപ്ലവകാരികളുടെ കോട്ടയ്ക്കു നേരെ നടത്തിയ ആക്രമണത്തിൽ ബ്രിട്ടന്റേയും, ജപ്പാന്റേയും യുദ്ധക്കപ്പലുകൾക്കൊപ്പം എമണ്ടനും ഉണ്ടായിരുന്നു.
ഒന്നാം ലോകമഹായുദ്ധത്തിൽ പങ്കെടുത്ത എമണ്ടൻ റഷ്യയുടെ റിയാസാൻ എന്ന യുദ്ധക്കപ്പൽ പിടിച്ചെടുത്ത്, ജർമ്മൻ നേവിയുടെ യുദ്ധക്കപ്പലായി മാറ്റിയെടുത്തു.
1914-ൽ ഇന്ത്യൻ മഹാസമുദ്രത്തിന്റെ മിക്കവാറും എല്ലാ ഭാഗങ്ങളിലും ബ്രിട്ടന്റെ കപ്പലുകൾ മാത്രമുണ്ടായിരുന്നതിനാൽ അക്കാലത്ത് ഇന്ത്യൻ മഹാസമുദ്രത്തെ ബ്രിട്ടന്റെ തടാകം എന്നു വിളിക്കുക പതിവായിരുന്നു.
ബ്രിട്ടീഷ് കപ്പലുകളുടെ ആധിക്യമൊന്നും എമണ്ടന് ഒരു പ്രശ്‌നമായിരുന്നില്ല.
1914 സെപ്റ്റംബർ 10-ാം തിയതി മുതൽ എമണ്ടൻ ഇന്ത്യൻ മഹാസമുദ്രത്തിൽ ബ്രിട്ടീഷ് കപ്പലുകൾക്ക് നേരേ കടന്നാക്രമണം നടത്തി, ഏതാണ്ട് 17 കപ്പലുകൾ പിടിച്ചെടുക്കുകയോ നശിപ്പിക്കുകയോ ചെയ്തിട്ടുണ്ട്.
പിടിച്ചെടുത്ത ബ്രിട്ടീഷ് കപ്പലുകളിലെ നാവികരോടും, യാത്രക്കാരോടുമെല്ലാം എമണ്ടന്റെ ക്യാപ്ടൻ മുള്ളർ വളരെ മര്യാദയോടു കൂടിയാണ് പെരുമാറിയിരുന്നത്.
യുദ്ധത്തടവുകാരെ സുരക്ഷിതരായി പാർപ്പിക്കണമെന്ന കാര്യത്തിൽ മുള്ളർക്ക് നിർബന്ധമുണ്ടായിരുന്നു.
സെപ്റ്റംബർ 14-ാം തിയതിയാണ് ജർമ്മനിയുടെ എമണ്ടൻ കപ്പൽ ഇന്ത്യൻ മഹാസമുദ്രത്തിൽ കനത്ത ആക്രമണം അഴിച്ചുവിട്ടിരിക്കുന്നുവെന്ന കാര്യം ബ്രിട്ടൻ അറിയുന്നത്.
അപ്പോളേക്കും കൊളംബോയൽ നിന്നും സിങ്കപ്പൂരിലേക്കുള്ള പാത മിക്കവാറും നിശ്ചലമായിക്കഴിഞ്ഞിരുന്നു.